JUMAL KÕNELEB
- Teretulemast Jani ja Joy seltsi!
Maailm on ahastuses ja majandus on nagu ta on.
Kuid Jumalariik ei kõigu ega muutu.
On imeline lugeda Jumala Sõna ja teada, et Ta hoolitseb meie eest.
Juhtugu mis tahes.
Piibel on täis tõestusi, et Jumal hoolitseb meie eest.
Olgu ajad head või halvad.
Piibel ütleb isegi nii julgelt:
kes Jumala peale loodab, ei pea häbenema.
Jeesus ütles, et me ei saa teenida Teda ja mammonat.
Ta ei ütelnud seda, et meid hukka mõista.
Ta ei mõistagi.
Ta ütles seda, et teaksime, et Jumal hoolitseb meie eest.
Sageli me jookseme raha järel. Mõtleme, et me peame raha teenima,
et eluga hakkama saada.
Raha tõttu paljud meist müüvad oma unistused.
Emad ei julge olla lastega kodus, nii kaua kui nad tahaksid.
Inimesed ei julge minna oma unistusi teostama.
Isegi kui südames põleb teadmine, et seda ma peaks tegema.
On palju selliseid asju, mida inimesed ei julge teha
hirmust majandusliku toimetuleku ees.
Näiteks soov teenida koguduses või andmine.
Kui me võtsime Jeesuse vastu, siis Ta elab nüüd meie südametes.
Meie kõigi südames on loomulik soov aidata ja anda.
Oleme uuestisündinud ülalt, oleme korraga erinevad.
Meie süda on täis aitamiserõõmu. Isegi kui selle eest ei saa tasu.
Tahame aidata ligimesi.
Aga kas rahapuudus takistab meid andmast koguduses
või hoopis hirm rahapuuduse ees.
Tunnen, et see on nii kurvastav, et paljud ohverdavad elu
mammona altarile. Kogu see maailma majandus ja elu,
mida maailm reklaamib, et tuleb hankida võimalikult palju raha,
et pensionis elu nautida.
Kas see ongi elu mõte?
Kas elu on ainult pensionipõlve ootamine?
Nagu minu oma armas isa ootas ja suri eelmisel aastal 69-aastasena.
Ta ei jõudnudki nautida neid imelisi pensionipäevi.
Kas see ongi siis elu?
See põleb mu südames. Olen ka noori näinud ohverdamas
oma elu ja unistusi raha pärast.
Hea näide, meie koolis oli üks õpilane.
Nägime, et tal on teatud anded ja tahtsime teda julgustada
selle ala valimisel. Aga ta läks õppima hoopis teist ala raha pärast.
Ta teadis, et sellel alal teenib hästi.
Ja õpingud olid tema jaoks meeletult igavad.
Ja ta vindus nii vaimselt kui hingeliselt ning kogu elu
oli kõike muud kui rahuldust pakkuv.
Lõpetades ta ei tahtnudki seda tööd teha.
Samal ajal ta mõistis, et see ala, millele me teda julgustasime
ja milles ta andekas oli, põles tema südames.
Lõpuks ta otsustas jätta selle hea sissetulekuallika,
et järgida oma südant. Korraga oli temaga Jumala õnnistus
ja võimalused avanesid ning ta sai imelise töökoha
ja õnnistatud hea elu.
Tunnen, et seda soovib ka Jumal.
Ta on meid kõiki loonud ainulaadseteks
ja kavandanud meie kõigi jaoks ainulaadse imelise elu.
Unistused ja annid. Mitmed meist ohverdavad need raha pärast.
Unistuste pensionipõlv võib vajuda liiva viie nädalaga.
Ja siis on kõik olnud asjata.
Ps.112: "Õnnis on mees (naine), kes kardab Issandat,
kellele väga meeldivad ta käsud. (Otsib, mida Issand
meile õpetab, Tema nõu.)
Võimsaks saab tema seeme (lapsed) maa peal." Kui ma järgin Teda,
siis lubab mu lastele maa peal võimu. Seda ma igatahes vajan.
Ma tahan, et mu lastel läheb hästi, et nad on sisemiselt tugevad
ja rahul ning õnnelikud.
"õiglaste sugu õnnistatakse." Minu sugu saab õnnistuse,
kui ma järgin Teda. Siis on siin veel kirjutatud:
"Vara ja rikkus on tema kojas ja tema õigus püsib ikka."
Isegi kui ma olen nii rikas, et mu kojas on vara ja rikkust,
ikkagi võib mu õigus püsida!
Pole öeldud, et vara ja rikkust saades pole sa enam õige
või siis sa kohe langed! Mu õigus võib ikka püsida.
Muidugi see püsib, kui ma otsin esmalt Teda.
"Pimeduses tõuseb õiglastele valgus,
armuline ja halastav ja õige.
Õnnis on mees, kes on armuline ja annab laenuks,
kes oma asju ajab õigluses. Sest ta ei kõigu iialgi;
igaveseks mälestuseks jääb õige." Ja nüüd tuleb hea sõnum:
"Ei ta karda õnnetuse sõnumit,"
Kui me loodame Taevariigi peale, siis ma ei kõigu
ega karda halbu uudiseid.
Kui maailma majandus kõigub üles-alla ja on ebakindel,
siis lootes Taeva peale ma ei kõigu.
Ma ei karda halbu uudiseid.
Isegi kui ma loen ja kuulen uudiseid, siis minu kindlus pole
selle maailma majandusel.
Mul on hoopis teine riik, mis täidab minu vajadused.
See on Taevariik.
"Tema süda on kindel," ma pole ahistuses, mu süda on kindel.
"Tema süda on kindel, ta loodab Issanda peale."
See on kalju, millele ehitada! Ka rahaasjad Issanda hoolitsusse.
Siis mu süda on kindel ja ma ei karda halbu uudiseid.
Tema süda on toetatud, ta ei karda, kuni ta viimaks parastab
oma vaenlasi". Kogu seda survet ja raskusi.
"Ta jagab välja rikkalikult ja annab vaestele;"
Ma ei karda enam andmist. Tean, et allikas, mis täidab
minu vajadused, ei kuiva. Jumala allikad ei ammendu.
Taevariigi allikad ei ammendu. Kui Tema annab mulle selge
soovi ja rõõmu andmiseks, siis ma tean, et Issand palub mul anda.
Ta ei käsi vaid mõjutab minus selget andmissoovi.
See pole minus kogu aeg, aga vahel ma tean selgelt,
et mõni inimene vajab abi. Siis olen julge, sest tean,
et Jumal täidab mu vajadused.
"Tema õigus püsib ikka, tema sarv on kõrgel au sees."
Kui me leidsime selle kutse ja teadsime, mis on Jumala tahe
siis läksin julgesti selle järgi, siis on otse auasi minu jaoks,
et ma saan teenida Jumalat ja ma loodan Tema peale.
Mitte millegi muu peale. On olnud väga kitsaid aegu,
aga see on auasi. Ka Aabraham ei tahtnud
saagist enesele osa, sest ta ei tahtnud, et arvataks,
et inimesed on teda teinud rikkaks. Jumala õnnistus
oli teinud Aabrahami rikkaks.
Jumal hoolitses tema eest. Sellest ta tahtis kinni hoida.
Jumal jaksab meie kõigi eest hoolitseda. Temale võib loota!
Isegi kui on kitsas käes. Ma naudin viimasel ajal kõige enam seda,
et ma saan teenida Issandat. See on minu leivaallikas.
Nagu Jeesus ütles: "Minu roog on, et ma teen selle tahtmist,
kes mu on läkitanud." Ma ei tee siin stuudios tööd sulle rääkides
ega ka koolis lapsi õpetades raha pärast, ma teen seda,
sest ma teenin Issandat. See on mulle auasi.
Tema hoolitseb minu eest! Olgu mul vana auto
või muid vajadusi, mis pole täitunud. See pole see mille nimel ma elan
või teen tööd! Ma teenin Issandat ja see on mulle auasi.
Ma tahaksin taguda kõigile pähe, et ka sinu jaoks on imeline plaan
ja kutse sinu elu jaoks ja sa ei tohi seda ohverdada rahale!
Oled nii väärtuslik! Sind on loodud millegi jaoks,
mis on väärtuslikum, kui kõik maailma kullast aarded.
Otsi seda ja järgi Jumalat. Selle kohta ütles Jeesus,
et ärge otsige toitu ja riideid vaid Jumala riiki
ja muud antakse lisaks.
Seda Jeesus mõtles, et otsiksid Tema tahet ja plaani oma elus.
Järgi seda julgelt!
Küll alles jutlustan! Aga ma pean seda tegema!
Kas siis kui me järgime Issandat,
peame elama vaesuses?
Kas see tähendab nagu vaesusetõotuse andmist?
Kas on nii, et mida vaesem, seda püham või parem kristlane?
Kas Jumal tahab, et me oleksime vaesed?
Jeesus ütles rikkale noormehele, et ta müüks kõik ära
ja annaks raha vaestele ning järgiks Teda.
Kas me peame kõik niimoodi tegema?
Kuidas sellega on?
Sageli võrdsustatakse vaesus ja pühadus.
Majandusküsimused ei puuduta ju ainult
minu ja Jani elu.
Kui see puudutaks ainult mind,
siis ma ei kahtleks hetkegi.
Ma olen lambakasvataja tütar. Olen elanud maal ja harjunud
lihtsate oludega. Olen harjunud tegema palju tööd.
Mulle sobivad lihtsad olud. Õieti ma naudin lihtsust.
Naudin kasinust. Ma ei ole kunagi nautinud šoppamist.
See pole muidugi keelatud, aga mina seda ei naudi.
Majandus ei puuduta ainult mind ja Jani vaid ka meie tööd,
mille Issand meile andis. Kõiki töötajaid ja lapsi,
kelle Issand saatis ja kõiki nende perekondi.
Nende vajadusi. See tähendab ka õpetajate palku,
nende bensiini ja üürirahasid. Ja ka meie oma lapsi
ning nende tulevikku.
Pidime saama teada, mida Issand sellest asjast mõtleb.
Mina ütlesin Issandale, et hakkan Piiblit otsast peale
lugema ja rohelise vildikaga joonin alla kõik kohad,
mis migil moel räägivad majapidamisest. Kui ma leiangi, et sa tahad,
et ma oleksin vaene, siis ma nõustun sellega.
Ma tahan sind teenida ikkagi.
Aga nüüd, Jeesus, ma tahan, et sa õpetaksid mind.
Ta hakkaski õppima ning leides muudkui joonisin roheliseks.
Mul on peaaegu igal leheküljel roheliselt allajoonitud kohti.
Teate, mis juhtus? Pidin toolilt maha kukkuma!
Hämmastav, mis siin kirjas on!
Ütlen vahele ühe väikse asja:
"On tähtis tõde otsida Jumala Sõnast,
mitte oma ega teiste kogemustest."
Jumala Sõna on tõde. Halleluuja!
See mis siin on kirjas, on hoopis erinev kui see,
mida oleme kuulnud.
Kohe alguses, Piibli teisel lehel, esimene koht, kuhu Jumal
pani Aadama ja Eeva, oli paradiis. Olgu, see oli see algus.
Esimene asi, mida Ta peale nende loomist ütles ja tegi enne
kõike muud, oli õnnistamine. Jumal õnnistas ja ütles neile:
"Olge viljakad, teid saagu palju ja täitke maa." No see oli paradiis
ja see pole ehk enam tähtis. Siis tuleb Noa ja Jumal õnnistas
Noad ja tema poegi.
Aga vaatame edasi.
Mis juhtus Aabrahamiga? Ta järgis Issandat. Jumal ütles talle:
"Mine oma maalt ja rahva juurest, isakodust,
maale mille Mina sulle näitan."
Aabraham ei teadnud, kuhu ta on minemas.
Ta kuulas tundmatut Jumalat.
Ta pidi turvalise kodu ja linna maha jätma.
Jätta kõik ja järgnema Jumalale.
Aga Issand ütles: "Ma teen sind suureks rahvaks
ja õnnistan sind. Teen su nime suureks ja sa saad õnnistuseks."
Jälle õnnistussõnad! Ja siis elas Aabraham telkides.
Aga siin on kirjas: "Aabraham oli väga rikas.
Tal oli loomakari, hõbedat ja kulda. Isegi nii palju, et nad ei saanud
maal koos Lotiga elada.
Kas tõesti sõna "rikas" on Piiblis? Appi! See jätkub.
Sageli me arvame, et Jumala õnnistus on vaid midagi vaimulikku.
Aabrahami elu näitab, et see oli ka aineline.
Siis Jumal õnnistas Iisakit.
Tema järel Eesavi ja Jaakobit.
Kui Jaakob elas Laabani juures, siis Laaban hämmastus,
kuidas tema kari ja kogu varandus korraga kasvab.
Kõik on Jaakobi tõttu õnnistatud.
Minu majja tuli heaolu ja rikkust mõjutav jõud!
Õnnistus.
Lehekülg teise järgi räägib Jumal samu asju.
Ta õnnistas Joosepit, kuigi Joosep oli vangis.
Loeme, et Jumal oli temaga ja kõik õnnestus.
Ta käsi käis hästi. Ja siis veel kuningad.
On täiesti selgelt näha, et alati kui kuningas järgis Issandat,
siis maale tuli rahu ja majanduslik heaolu.
Kui kuningas aga pöördus Jumalast ära
ja hakkas teenima ebajumalaid, siis vaenlased ründasid
ja oli rahutus ning vaesus. Kui uus kuningas jälle teenis Jumalat,
siis kogu maale tuli rahu.
See tõi õnnistuse kogu rahvale.
Piibel ütleb, et kui mina ja sina teenime Issandat,
siis see mõjutab meie lapsi. See mõjutab suguvõsa.
Kas see võib olla tõsi? Kas see tõesti võib paika pidada?
Sa võid teha täpselt nii nagu mina. Sa ei pea mind minutitki kuulama.
Sa ei pea minu juttu üdse uskuma. Võid võtta oma Piibli ja piiatsi
ja hakata uurima, mis siin kirjas on.
Mida Issand sinule räägib.
Issand tuleb ja räägib just sinu elu ja oluorra kohta.
Ta tuleb sinu majanduslikus ahistuses või olukorras appi.
Annab tarkust just seal, kus vajad.
Kui me otsime esmalt Jumala riiki, siis Jumal sekkub meie finantsidesse.
Kas on midagi paremat?
Võin osta mingeid osakuid, turvalisi Soome aktsiaid
või Jaapani tõusva kursiga osakuid - äkki ma julgeksin riskida.
Aga siin pole mingit riski. Investeerides sellesse,
otsides seda tarkust, siis saad ka majanduslikult õnnistatud.
Me leidsime Sõna uurides, et see, mida olime arvanud -
et Jumala teenimine tähendab vaesusetõotuse andmist,
ei peagi paika.
Vana Testamendi Jumalat järginud mehed, kuningad
olid kõik õnnistatud. Majanduslikult ja ka muul moel.
Saalomonist sai tolle ajastu kõigi aegade rikkaim kuningas.
Jumal andis talle õnnistuse.
Võime mõtelda, et see lõpeb, kui jõuame Uude Testamenti.
Nüüd on lugu läbi. Jumal muutis kuidagi meelt.
Midagi juhtus ja rohkem ei tohi olla rikas. Oi-oi!
Nüüd ei saa enam olla õnnistatud! Aga uurime edasi!
Aga Uus Testament on imeline
ja näitab, et ka siis Jumal hoolitses.
Jeesus toitis 5000 inimest,
viiest leivast ja kahest kalast.
Ta tõesti hoolitses nende eest.
Kõige liigutavam lugu on peale Jeesuse ülestõusmist.
Ta oli rannal. Peetrus, Jaakobus ja Johannes
olid püüdnud asjatult kogu öö kala.
Ja Jeesus ütleb, et heitke võrgud paremale poole paati.
Ja kalasaak oli nii suur, et võrgud peaaegu rebenesid.
Jeesus õnnistas neid.
On nii liigutav, et nad said oma elu suurima kalasaagi,
sellest jaoss müügiks ja mitmeks nädalaks või kuuks toitu.
Ja ometi Jeesus hoolis ka nende hommiku vajadustest
ning oli teinud neile hommikusöögi valmis.
Ka Uus Testament näitab, et Jumal tõesti täidab meie vajadusi.
Nüüd palvetame.
Tänan, Taevaisa, et Sa tõesti oled meie vajaduste täitja.
Tänu, et keegi meist ei pea tegema kompromisse,
kui me tahame Sind teenida.
Me ei pea kummardama raha ja mammona vaimu.
Mitte kordagi! Tahan kuulutada vabadust igaühele,
kes tahab minna järgima Jumalat kogu südamest kompromissideta.
Tahan õnnistada igaühte ja kuulutada vabadust teenida
Jumalat kogu südamest, ilma mingite kompromissideta!
Ole vaba Jeesuse nimel! Ole julge Jeesuse nimel!
Tea, et Issand tõesti hoolitseb ka Sinu vajaduste eest!
Näigu asi, kuidas näibki! Tundugu, kuidas tundubki!
Jeesuse nimel. Aamen.
Pea meeles, et Issanda teenimine ei tähenda üksnes
jutlustamist või õpetamist.
Jumala riigis on vaja iga töökätt eluigal alal.
Enamus meist teeb täiesti tavalist tööd tavalisel töökohal.
Kui Jumal on sind sellele töökohale kutsunud,
siis sul on jõudu ja rõõmu, armastus ning tarkus just seal,
kasvõi R-kioski leti taga.
Halleluuja! Seal teenidki Issandat rõõmsasti.
90 % meist teevad täiesti tavalist tööd. On imeline, kui oled Tema
õige töökoha peal.
Kõik töö, mida teed Issandale, on vaimulik. On see siis metsatöö
või preestriamet. Pankur või kes iganes.
Nagu Joy ütles, kui oled unistanud arhitektiametist
või millestki muust, siis palveta ja otsi Jumalat
ja Tema juhatab sind õigele kohale. Aamen.
Rääkisime majandusest.
Joy ütles, et kui mõistame, et Jumal hoolitseb meie eest,
siis oleme ka vabad andmaks.
Saame siis ka julgelt anda neile kes vajavad.
Aidata neid, kes on hädas.
Kui Jumal on meie majapidaja ja hoolekandja,
siis ei lõpe meie varud kunagi.
Tahan sind julgustada. Kui tunned, et tahaksid toetada
ja sul on tõeline andmisesoov, siis ära karda ja anna!
Jumal mõjutagu, kui palju sa annad, aga anna julgelt, kui sul on soov
ja rõõm anda meie töö jaoks.
Võid teha seda helistades Eesti annetustelefoninumbril: 900 1777
Kõne maksab 7 eurot.
Võid ka annetuse teha otse Tv7 Eesti kanali kontonumbritele,
mida näed saate lõppedes ekraanil.
Ole õnnistatud ja vaba Jeesuse nimel! Aamen.
Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin